Eski Jéhovah pou les enn Kretien Res san Manze? | Letid
LIR AN Afrikaans Albanian Amharic Angle Arabic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Cibemba Cinyanja Croatian Czech Danish Dutch Efik Estonian Ewe Fijian Finnish Franse Ga Georgian German Greek Greenlandic Guarani Gujarati Gun Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kongo Korean Kreol Aisien Kreol Morisien Kreol Seselwa Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mazatec (Huautla) Mixe Mongolian Moore Ndebele Ndonga Nepali Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Thai Tigrinya Tshiluba Tsonga Turkish Turkmen Turkmen (Cyrillic) Tuvaluan Twi Tzotzil Ukrainian Urdu Uzbek Venda Vietnamese Waray-Waray Wayuunaiki Wolaita Xhosa Yoruba Zande Zulu
Dapre seki David inn ekrir dan Psaume 37:25 ek seki Jésus inn dir dan Matthieu 6:33, eski savedir ki Jéhovah zame pa pou les enn Kretien res san manze?
David ti ekrir ki li “pa finn trouv enn dimounn zis ki’nn abandone net, ni so desandans ki pe rod dipin.” Li ti pe koz dan enn fason zeneral dapre so prop lexperyans. Li ti bien kone kouma touletan Bondie pran swin So bann serviter. (Ps. 37:25) Me bann parol David pa vedir ki okenn serviter Bondie zame pa finn mank bann kitsoz inportan ouswa ki zame sa pa pou ariv li.
David limem finn konn bann sitiasion difisil. Par exanp, kan li ti bizin sove akoz Saül, enn fwa David pa ti ena boukou manze ek li ti demann enn dimounn dipin pou limem ek pou bann ki ti avek li. (1 Sam. 21:1-6) Dan sa moman-la David ti pe “rod dipin.” Selman dan sa sitiasion difisil la, li ti kone ki Jéhovah pa ti abandonn li. Okenn plas Labib pa dir nou ki David ti bizin sipliye pou gagn manze ki li bizin pou viv.
Dan Matthieu 6:33, nou trouv garanti ki Jésus done ki Bondie pou donn So bann serviter fidel seki zot bizin si zot met Rwayom Bondie an premie dan zot lavi. Jésus ti dir: “Alor, avan tou kitsoz, kontign rod Rwayom Bondie ek so zistis ek zot pou gagn osi tou sa bann lezot kitsoz la [par exanp, manze, bwar, ek linz].” Selman, Jésus ti dir osi ki so “bann frer” pou gagn persekision ek akoz sa, kitfwa zot pa pou ena manze. (Mat. 25:35, 37, 40) Sa ti ariv lapot Paul. Parfwa li pa ti gagn manze ek bwar.—2 Cor. 11:27.
Jéhovah dir nou ki nou pou gagn persekision dan plizir fason. Kitfwa Li kapav permet ki nou pa gagn seki nou bizin lor plan materyel amezir ki nou fer nou par pou reponn bann akizasion ki Satan finn fer. (Job 2:3-5) Akoz persekision, lavi sertin parmi nou bann frer ti an danze, kouma par exanp bann Kretien ki ti dan bann kan konsantrasion Nazi. Enn parmi bann metod ki Satan ti servi pou esey fer bann Temwin vinn infidel, se anpes zot gagn ase manze. Bann Temwin ki ti fidel ti kontign obeir Jéhovah; Li pa ti abandonn zot. Li ti permet zot fer fas ar sa leprev-la parey kouma Li permet tou bann Kretien fer fas ar diferan kalite problem. Selman, pena dout ki Jéhovah soutenir tou bann ki soufer akoz so nom. (1 Cor. 10:13) Nou kapav kontign mazinn bann parol ki ena dan Philippiens 1:29: “Zot finn gagn sa privilez-la pou Christ, pa zis pou zot ena lafwa an li, me osi pou soufer pou li.”
Jéhovah promet ki Li pou avek so bann serviter. Par exanp, Isaïe 54:17 dir: “Okenn zarm ki forme kont twa, pa pou reisi.” Sa bann parol-la ek bann lezot promes ankor donn nou garanti ki pep Bondie pou an sekirite antan ki enn group. Me lor plan individiel, kitfwa enn Kretien pou bizin fer fas ar bann leprev, mem ziska lamor.
Kestion Bann Lekter—Septam 2014